钦定古今图书集成/理学汇编/学行典/第031卷 > 五行合卦数干支时地吉凶钤图〈以五行生克论〉 五行 木 火 土 金 水 八卦 震巽 离 艮坤 兑干 坎 > 《五行时地吉凶论》
## 钦定古今图书集成/理学汇编/学行典/第031卷 > 五行合卦数干支时地吉凶钤图〈以五行生克论〉 五行 木 火 土 金 水 八卦 震巽 离 艮坤 兑干 坎 > 《五行时地吉凶论》

按：王氏所论二气者，阴阳也；五行者，金木水火土也，
时乃春夏秋冬也，地乃冀、青、兖、徐、扬、荆、梁、雍、豫也。盖
天有阴阳，行于四时，地有五行，列于九州。正朱子所
谓五行质具于地，气行于天，故天有春夏秋冬，地有
金木水火土，皆以时地相为用也。然五行之生，同出
于阴阳，阴阳即日月也，五行即金木水火土也。程子
曰：日月之为物，阴阳发现之尢盛者也。邵子曰：“水火
阴阳之气也。”日月，水火之精也。火之精为日，先天在
天为日，在地为火也。水之精为月，先天在天为月，在
地为水也。王天悦氏作《皇极外集》，以运为身数，如运
数二，或会或世，遇七成九，为日数。或身数七，会世遇
二成九，亦日数也。先天以干为日，《易》以离为日也。日
之数一九，除八剩一，亦日数也。二七者，火生成之数，
故二七相连成九而为日。闲有只作火论。身数二，干
支无丁午二字者，亦非真也。身数七，干支无丙巳二
字者，亦非真也。盖丁二午七，丙七巳二，亦合九，所以
符太阳数也。或有丁无午，有丙无巳，或丁得于巳，丙
得于午，及丁午丙巳虽合而多一字者，亦作火论也如身数一，或会或世，遇一成二，为月数也。先天以兑
为月，《易》以坎为月也。月之数二，一者水之生数，故一
一相连成二以为月。闲有只作水论，元数虽合，一一
干支无壬子二字者，亦非真也。又如身数三八者，木
生成之数也。干支有甲乙寅卯者，真木也，生于兖青
为得地，春令为得时，二七者，火生成之数也。干支有
丙丁巳午者，真火也。生于徐扬为得地，夏令为得时，
五十者，土生成之数也。干支有戊己辰戌丑未者，真
土也。生于豫州为得地，季月为得时，四九者，金生成
之数也。干支有庚辛申酉者，真金也。生于荆梁为得
地，秋令为得时，一六者，水生成之数也。干支有壬癸
亥子者，真水也。生于冀雍为得地，冬令为得时。又当
权其昼夜晴雨轻重何如，不可执一而论也。

春木得令，然晴则花叶敷荣，雨则寒其萌蘖。正月生
者，虽三阳交泰，寒气未除，见火则生意蔼然，元数值
之，富贵无敌，火多泄，其元气徐扬，人昼生者疾，火土
同缠，富而且贵，有土无火，仅足衣食而已，逢金有折
伤之患，得火制之为福，见水不为子母相生，盖初春
之木，才有生意，见水则寒，反不为吉。冀雍生者，贫寒，
“男滥而女淫也。”

二月之木，生意畅茂，遇土培植为佳，火土同行，富贵
而寿，火盛亦泄其生气，盖花木始含英，而真阳发散
故也。兖青人富贵无虞，徐扬人美中不足。干支有壬
癸亥子者无咎。见水生之太过，情性流荡，离祖迁居，
土水金会夭折无疑。贱贫则寿，逢金伐之，旺处遭伤，
戕其生意，岂天地生物之至仁耶？先正有云：“春木虽
旺，不宜逢金”者，此也。

三月之木，正条达长茂之时。春阳和煦，万紫千红，雨
水浸淫，根株摇动。见土则根深蒂固，福寿绵延。见火
则木火通明，文章秀发。逢金伐木，《荆梁》生者凶亡。徐
扬之人，富贵喜火土，忌金水；运喜东南西北不利。
夏木病巳死午墓未者，盖南方火盛，泄其真气故也。
阴雨则宜，晴则忌。

四月木未甚衰，火未甚旺，见微火则枝叶茂繁，荫庇
发福。值盛水则木神飘荡，男女奔淫。见土利就名成，
火土同缠。干支有壬癸亥子者，富贵。逢金克之，灾讼
不免，徐扬人反吉。

五六月之木，喜雨水夜生尢奇值此者，富贵而寿，火
盛无水者贫夭。盖夏令炎威太盛，铄石流金，木有枯
槁之患，徐扬人干支火多者，有风劳焚燎之凶。或水
制，或夜生，或阴雨天化凶而为吉矣。得土以培其根，
得水以达其枝。若水土同行，非惟富贵，且寿考康宁
矣。见金不能克木，火旺金柔，有子复仇故也。若小暑
以后。土多亦忌。盖衰木不能克旺土也。兖青生者为
财。大抵夏木喜水。与他时不同。

秋，三月之木，惟欲晴雨得宜。亢旱则物皆枯槁，淫雨
则伤无收成。

初秋之时，炎威未退，不宜与火同行，阴雨生者最妙，
见金虽有克剥之嫌，然火气尚炎，金气未盛，不为害
也，处暑以后，荆梁生者忌之，金水同行，化凶为吉，逢
土培植，利就名成，水盛无土，冀雍飘荡无居，徐扬人
反凶成吉。

八九月之木，正凋零之时，昼火同𦆑者，贫夭，盖秋阳
燥烈，木皆枯故也。或夜生，或阴雨，或水解之方吉。兖
青人文章富贵，见水有飘流之患，盖秋水非滋木之
时也。冀雍人尢忌，得土栽培，根基稳厚，见金反吉，盖
金气司令，则万木摧落，既无长养以遂其生，又未归
根以复其命，所可藉者，在一金耳。苟无金制以成其
器，则为天地闲一朽物耳，所以仗斧斤之力，斲削成
器，而为栋梁之用，正所谓“斧斤以时入”，山林材木不
可胜用也。气运宜往东方，南方次之。

冬：木正肃杀之时，复命归根，微有小春生意，以见造
化无终穷之理。《易》曰：“硕果不食”者，此也。生于晴明者
最佳，值阴雨，则凝冰积雪矣。

十月之木，遇火富贵而寿，盖冰寒土冻，仗火以温煖
其根故也，火土辅之，富贵双全，见金虽无害其根本，
未免骨肉参商，得水有滋助之意，徐扬人利就名成，
冀雍人贫寒孤克，若子丑月之木，喜火融之，则正脉
阳和，而生意不穷矣。遇土仅足衣资，火土同𦆑，位登
台鼎，见水凶克，盖冬水令也，水寒木冻也，冬木遇水
而寒，无火温之，则冰凝冻合，而生意摧折矣。贫贱者
寿，富贵者夭，见金虽伤不害。盖木在冬令，归根者斧
斤无所施，凋零者斲削可成器，所以见金而无咎也。
徐扬兖青生者有陨自天，荆梁豫人虽忌，亦不过枝
叶之伤耳，其本根则自若也。干支稍得丙丁相制者，
却能富贵，岂独免祸而已。气运宜往南方，冬木喜南
向也，东方次之。

三春之火，其气温然而始著也。晴则藉木而明，雨则
湿木而晦。

正月微阳之火，隐于木中，虽有可亲可爱之意，但冰
霜之气未消。遇木生之，则阳气发挥矣。逢金为财，徐扬人富而好礼，金木同行，官居鼎鼐。逢金值水，夭折
无疑，荆梁冀雍之人尢甚。见土盗泄。微阳浮薄，卑贱
人也。

二月之火见木，败处逢生，木秀火明，文章富贵人也。
但不宜有水，盖湿木不生，无焰火也。谷雨之后，生者，
微水无凶，盖土司时木主令，化凶而为吉也。兖青徐
扬，生者富贵又何疑。土金与正月同论，但辰月土益
旺耳。

夏令之火，阳气之极，草木为之焦枯，江河为之枯涸。
晴则流金铄石，真阳尽泄。雨则水济其威，方得中和，
反应荫庇发福。四月火势渐盛，逢日争光，未能全其
忠爱，虽富贵亦主夭亡，“贫寒者寿而多子，见水孤独
艰辛，见金名成利就，逢土有权有才，遇木富而好礼，
微火济之，其贵不可言也。”

五六月生者，火炎之极，得水制之，则身都将相。惟冀
雍生人，水不宜盛，盖旺火投于盛水，不能不伤故也。
得土制木解，则富贵过人矣。见土略卸其盛，而有权
衡之贵，又好施惠及人，但施恩而反怨耳。盖火能生
土，亦能燥土故也。见木生之，反伤青兖徐、扬人，根基，
虽富难免夭亡。冀雍荆梁人，富而益富，遇金为财，火
燥金流，反有破财荡家之患，水土同行名成利就，日
战月刑，忠孝有亏，凶祸孤克，夜生减轻气运，宜往西
北东南大忌。

秋初之火，炎威未退，土传生气，水不能克，反生贵荣，
见木助之。徐扬兖、青人，干支火多者，虽富贵而寿不
永。见金为财，富贵豪放，逢土则息，显达非常。八九月
失时之火，见木生生之意无穷，富贵无敌。金木同𦆑，
官居宰辅。有金无木，主弱敌强，不免有争攘之事。冀
雍荆梁人，因土致祸，与土同缠，泄其真元，孤刑冷退，
得木助之为美。见水凶夭，运喜东南西北忌之，
冬月之火，人多亲之，晴霁则明，阴雨则灭，故见水为
凶。木生为贵，有水无木，轻者疾，重者夭，虽生富厚之
家，不免冷退。徐扬兖青人，得土制之无咎。逢木泄之，
弱中又弱，蹇滞终身。小寒之后，旺土晦其光明，定主
昏愚。瞽目见金为财，青兖徐扬人大富，荆梁冀雍人
助难为凶。谓金之子水也，克其母子，则乘势报仇。无
木解之，有刀兵狱讼之厄，肿痢没溺之凶。干支水盛
者灭亡。大抵冬火喜木忌水，运宜东南，西北大忌
土，值春时土膏脉起，万物含生，土气发泄，前哲所谓
“病寅死卯墓辰”者，良有以也。雨则阴凝土湿而萌甲
不舒，晴则冻释阳和而生意发越。冬令之土，一接阳
和，就能发育万物。

“正月之土，尚有寒霜，遇雨则冻，遇水则冰，值木则凋。
惟得火以温之，则荣华莫比，逢金制木，则名利两成。
二月之土，正木盛土崩之时，遇木同缠，有脾肠风痔
漏之灾，轻者疾，重者夭。徐扬人干支有火，而值昼晴
者，无咎。见火同𦆑，位登台鼎，见水则凶。”冀雍青兖人，
土浑水浊，终有水涌土溃之危。盖水生旺木而伤土
也。值此贫寒者，疾夭徐扬。豫人干支火多，土反吉。见
金以泄土气，难免灾凶。

三月之土，渐有生意，盖土旺季月故也。有火温燠，则
阳气发舒，而生物茂矣。见木非疾即夭，徐扬豫人无
害，水木同度，贫薄无聊。冀雍兖《青人尢》甚，见金制木
反凶，运喜南方，西方次之。

土旺长夏。火盛土生之故也。阴雨则滋养万物。故见
水则吉。亢旱则田畴毁拆。而遇火为凶。

“孟夏之土，炎气未盛，喜火以助之，逢木则疾夭无疑，
见水为财，徐扬人富足，见金遇木则贵，逢水则贫。”
五六月之土，见火则燥，而万物焦枯。徐扬人干支火
盛者，有火焚风血之灾，轻者厄，重者死，或阴雨，或夜
生，虽灾不甚。《冀雍》人干支有壬癸亥子者，富贵非凡，
见水滋养万物，主富贵文章，见木疏通，其性多聪明
特达，遇金无用，盖火盛金衰，不能制木，所以金无用。
气运宜行西北，南方最忌夏土，逢火而燥故也。
土逢秋令，金旺泄土，土气薄矣。晴雨须要得宜。
秋月之土，火气未除，土性尚燥，喜水滋之，则万物成
实。若火太盛，亦有燥土之嫌，得水济之为妙。逢木为
灾，徐扬荆梁人不忌。

八九月之土，见木则不能克，此万物凋零之时，金气
生旺，子复母仇，荆梁徐扬人，富贵而寿。见金泄气太
甚，西北人不免有冷退怯弱之患。见火助之，文武清
高君子小人皆吉。见水为财，徐扬豫人富而无敌，冀
雍荆梁人水过盛者，反主贫薄。戌月仅可运，喜火土
之乡，水木金方有忌。

“土于冬月。正天地肃杀之时。寒亦至矣。虽一阳下生。
土脉未温。值雨雪则冰寒土冻。”见火日土。则寒谷回
春。

十月之土，惟喜火，温之则土脉阳和，而万物归根矣。
见木则凶，逢金则滞，遇水则主孤寒徐扬，人干支火
多者可富。子丑之月，寒气之极，火日融和，功成名就。
见木最忌，得火解之为吉。见水则阴气愈盛，水寒地冻，轻者疾，重者夭。见金亦主贫薄气运，南方最佳，北
方大忌。

春月之金，木旺火相，非金得气之时也。绝于寅胎，养
于卯辰者，盖造化无穷极之理也。是以春令之金，晴
明则喜，阴雨则滞，正宜遇土以生之，谓其将绝而有
生之意耳。

正月之金，见木为财。木神未旺，仅足衣资。土气尚寒，
未能生助，艺术显名而已。火若同缠，男女重婚重嫁。
见火遇土，富贵非常。逢水泄之，孤寒懦弱。

二三月之金，见土则生生之意无穷，主人富贵而寿。
逢水泄其元气，亦主贫薄无情。见火则囚，金遇鬼，贫
夭无疑。土生木制为吉，见水则有困滞之灾。盖春木
盛旺，以微弱之金而欲制之，是犹婴儿而御强敌，其
不格也明矣。犯此者，必有求荣反辱之虞，官讼争攘
之事，谓其仁义相刑故也。荆梁豫人逢之主富。徐扬
人干支土多者，富贵显达，土乡最吉，金乡次之。
夏月火盛，金至柔也。晴则日燥金流，雨则水滋金润，
故夏令之金，俱宜见土，主人有出入将相之权，金马
玉堂之贵。见火则火炎金铄，贫夭居多，虽富而未免
贫贱。见木为财，荆梁豫人多主富贵，遇水孤害益弱，
金不能生水故也。若与火土同行，则富贵康宁矣，运
喜土金水火，最忌。

秋金肃杀，万物凋零。苟纵而不抑，则生生之意绝矣。
晴则火煆金坚，雨则水润金明。故七八月之金得令。
其性刚强。仗火以制其威。则有玉带金鱼之贵。盖顽
金无火不能成器故也。见水泄其旺气。白金清水多
生。词林清贵。水火俱无。则主夭折。见木为财徐扬，富
而且贵。遇土则隐彩埋光。虽有才而不发孤夭者多。
《经》云：“秋金埋土而反晦，逢木为贵。”徐扬兖、青人见之，
尢验。

九月生者，金气稍退，遇火夜生为奇，昼生少利，逢木
则克，反应骨肉参商，见水泄之冀，雍人不免，冷退徐
扬不忌，逢土亦晦，兖青人多主富贵，豫人困滞，运喜
东南，西北忌之。

“冬月天气严肃，金伏藏之时也。盖金之生也，胎于春，
生于夏，旺于秋，至冬而死者，谓其畏寒无生意也。”晴
明则金清水秀，雨雪则水冷金寒。所以冬月之金，得
火融之，然后可以夺其寒气，则富贵非常矣。

初冬之金，见火则伤残。徐扬人干支无土日生者贫
夭，夜生孤遇土则衣禄丰足，见水木俱不利，子丑月
生者，亦喜火以温之。徐扬人无火亦吉，遇土得火为
贵。冀雍人有土无火者孤贫，盖寒土非生金之资也，
见水则寒，西北人贱贫疾夭。徐扬人干支有火土者
富寿康宁也。遇木为财，主享闲中之福。兖青人则有
妻孥犯分之事，盖衰金不能制木故也。荆梁豫人，则
吉运，喜东南北方，最忌。

春月之水，孰不谓其病寅死卯墓辰为至弱矣。殊不
知水为阴气，生申旺子，秋冬之时，其气翕聚未散，故
水常涸。春至阳气上蒸，阴气下降，故雨露既濡，而水
生发，此水势之常耳。星家以活水生于卯者，良有以
也。晴则春水溶溶，雨则汪洋泛溢。

正月生者，水有寒气，见火则冰融冻释，富贵雍容，得
金相助，徐扬生者最佳。逢木无火，则水冷木寒，未有
生意。遇土克水，亦主贫寒。土制金生，衣资丰赡。
“二三月之水，浩无边际，见土则有堤防，昼则富贵，夜
则流离。”生于谷雨后者，或主淫邪脾惫之疾，盖土浑
水浊故也。见火则水火相刑，灾讼之凶不免。遇金生
水，泛溢无情，徐扬豫人，干支得土者，无咎。见木泄之，
能施惠及人。若兖青人生于二月中旬者，木气正旺，
盗其元神，则生风怯之疾，得金助之无患。

夏月之水，逢火则干涸矣，所以忌晴而喜雨也。
初夏之时，水犹泛溢，得土止而不流，则福气深厚，但
不宜与火同行，盖火盛则土燥，而水涸徐扬。人干支
无金水者，疾夭，逢木泄之，则利名成就，金若生之，反
主孤克，盖夏令金衰母弱，不能生子，而反伤于母也。
荆梁豫人值之则吉。

五六月之水，正能滋助万物，喜土同行，生时更值阴
雨者，主富贵文章。见火则有涸水之嫌，轻者疾，重者
夭，得水济之，凶中反吉，见木亦主富贵豪雄，兖青人
泄其元气非佳，逢金则气弱无力，生水不可例，以母
曜论之，反主孤克。干支，有金水者吉，运喜水金火乡
最忌。

水生秋令，正金清水秀之时也。晴则清彻无瑕，雨则
潦水浑浊。

七月之水，正能滋植万物，不宜与火同行徐扬，火多
者，贫夭无倚，金为母曜，适当其时，子母相生，文章清
贵，土来同处，化祸为祥，木若联行，亦当显达。

八九月之水，遇金星，则福寿无量；金火同缠，则功名
烜赫。见木终被疏泄，不免先成后败。火若同垣，恩金
失力，虽有治民服众之德，未免灾疾刑伤；见土虽凶
不凶，盖秋令金旺，最能化难为福。徐扬豫人，干支土多者，亦困滞终身。运利西北东南失宜。

“冬月司令之水，寒气严凝之时也。雨则冰凝，晴则冻
释，故冬三月俱喜火以温之”，则富贵无虞矣。见金，子
母相生，徐扬人金紫玉堂之贵，冀雍人水冷金寒，虽
相生而反贫薄，得火同行为吉，逢土，主骨肉参商，冀
雍人赖以堤防，而无泛溢之患也。遇木，水寒木冻，俱
无生意，贫夭无疑，徐扬人干支火多者富贵，木土同
“垣，制杀反吉，丑月生者贵显，运喜南方，东方次之，
大抵九数固宜斟酌，气运亦在权宜，不可举此而废
彼也。